**Буров А.А. – Коми Республикаса Юралысьöс вежысь, веськöдлö Коми Республикаса олöмö пöртысь власьт органъяслöн уджöн, видзöдö налöн удж бöрся, сетö налы поручениеяс татшöм юалöмъяс кузя:**

1) наука да инновационнöй политика, региональнöй научно-техническöй да инновационнöй уджтасъяс да балаяс котыртöм да олöмö пöртöм;

2) республиканскöй инвестиционнöй политика да асшöр инвестицияяс сöвмöдöм;

3) Коми Республикаса экономикаö содтöд сьöм кыскöм;

4) Коми Республикаса экономикаöн государственнöя веськöдлан механизм артмöдöм да бурмöдöм;

5) экономикаын дзескöдöмъяс, мый урчитöма законодательствоöн;

6) Коми Республикалöн войтыркостса ортсы экономическöй да регионкостса йитöдъяс збыльмöдöм да сöвмöдöм;

7) Коми Республикаса Веськöдлан котырлöн Россия Федерацияса Веськöдлан котыркöд öтув удж;

8) Коми Республикалысь экономическöй да социальнöй сöвмöмсö прогнозируйтöм;

9) Коми Республикаса государственнöй сьöм овмöс, бюджет да вот политика лöсьöдöм да олöмö пöртöм;

10) Коми Республикаса республиканскöй бюджет лöсьöдöм да олöмö пöртöм;

11) Коми Республикалöн республиканскöй бюджетса сьöмöн тöлкöн вöдитчöм;

12) бюджеткостса йитöдъяс сöвмöдöм;

13) эмбур йитöдъяс юкöнын öтувъя государственнöй политика нуöдöм;

14) Коми Республикаса государственнöй эмбурöн веськöдлöм;

15) асшöр уджлы, ичöт да шöр бизнеслы отсалöм;

16) удж кузя йитöдъяс;

17) йöзöс уджöн могмöдны отсалöм;

18) торъя удж сикас лицензируйтігöн öтувъя государственнöй политика олöмö пöртöм;

19) республиканскöй государственнöй заказ артмöдöм, меститöм да меститöм бöрся видзöдöм;

20) мирöвöй ёрдысьяслысь удж котыртöм;

21) Коми Республикаса олöмö пöртысь власьт органъяслöн веськöдлöм улын организацияясын альтернативнöй гражданскöй служба котыртöм;

22) му йитöдъяс;

23) туризмын государственнöй политика олöмö пöртöм.

Вынсьöдöма Коми Республикаса Юралысьлöн 2010 во урасьöм тöлысь 27 лунся 140-р №-а тшöктöмöн (1 №-а содтöд)

**Отпускалiгöн, командировка дырйи, висигöн Коми Республикаса Юралысьöс вежысьяслöн могъяс серти юалöмъяс кузя удж нуöдан пöрадок.**

Коми Республикаса Юралысьлöн 2010 во урасьöм тöлысь 27 лунся 140-р №-а тшöктöмöн вынсьöдöм Коми Республикаса Юралысьöс Медводдза вежысь да Коми Республикаса Юралысьöс вежысьяс костын уджмогъяс юклöм серти Коми Республикаса Юралысьöс лöсялана вежысьлöн отпускалiгöн, командировка дырйи, висигöн сылысь юалöмъяссö решитöны татшöм пöрадок серти:

сійö могъяссö, кутшöмъясöс индöма Коми Республикаса Юралысьöс вежысь А.А.Буровлы, видлалö Коми Республикаса Юралысьöс Медводдза вежысь Чернов А.Л., а кор сiйö абу – Коми Республикаса Юралысьöс вежысь Поздеев И.А.

Вынсьöдöма Коми Республикаса Юралысьлöн 2010 во урасьöм тöлысь 27 лунся 140-р №-а тшöктöмöн (3 №-а содтöд).

2348 пас